kalixlouiis/myanmar-wikipedia-corpus huggingface dataset:
တိုက်ပွဲပြန်လည်ဖြစ်ပွားခြင်း ၂၀၂၄ ခုနှစ် ဇန်နဝါရီ ၂၁ ရက် တွင် ပအိုဝ်းကိုယ်ပိုင်အုပ်ချုပ်ခွင့်ရဒေသ၊ ဟိုပုံးမြို့နယ်၊ စံဖူးရွာ ၌ ပအိုဝ်းအမျိုးသား လွတ်မြောက်ရေး တပ်မတော်(PNLA) ၏ လက်နက်ယာဉ်တန်းအား တပ်မတော် နှင့် PNO ပအိုဝ်းပြည်သူ့စစ် တို့က ဖမ်းဆီးစစ်ဆေးခဲ့ရာမှ တဆင့် တိုက်ပွဲ စတင် ဖြစ်ပွားသည်။
နှစ်ဖက်ဆွေးနွေးညှိနှိုင်းခဲ့ကြသော်လည်း ပြေလည်မှုမရဘဲ တိုက်ပွဲ ဆက်လက်ဖြစ်ပွားသည်။
တောင်ကြီးမြို့ ရှိ PNLA ဆက်ဆံရေးရုံး တာဝန်ခံအပါအဝင် ၃ ယောက်ဦး အား တပ်မတော်က ဖမ်းဆီးသည်။
၂၀၂၄ ခုနှစ် ဇန်နဝါရီ ၂၄ ရက်တွင် ရှမ်းပြည်နယ်တောင်ပိုင်း ဆီဆိုင်မြို့ အား PNLA ပအိုဝ်းအမျိုးသားလွတ်မြောက်ရေးတပ်မတော် နှင့် ပူးပေါင်းတပ်ဖွဲ့တို့ ဝင်ရောက်သိမ်းပိုက်သည်။
၈နှစ်ကြာချုပ်ဆိုခဲ့သော NCAသဘောတူညီချက်ကို စစ်ကောင်စီကချိုးဖောက်ခဲ့သဖြင့် စစ်ကောင်စီအား ဘဝတူညီနောင် မဟာမိတ်များနှင့်အတူ တိုက်ခိုက်မည်ဖြစ်ကြောင်း ၂၀၂၄ခုနှစ် ဇန်နဝါရီလ၂၆ရက်နေ့ညပိုင်းတွင် ပအိုဝ်းအမျိုးသားလွတ်မြောက်ရေးအဖွဲ့ချုပ် က ကြေညာသည်။
ပုစွန်​တောင်ခုံး​ကျော်တံတားသည် ပုဇွန်တောင်ဘူတာ အနီးမှ ရထား လမ်းကို ကားသွားရန် ဖြတ်​ကျော်တည်​ဆောက်ထား​သော ရထားလမ်းခုံး​ကျော်တံတားဖြစ်သည်။
မင်္ဂလာတောင်ညွန့်မြို့နယ်တွင်ရှိသည်။
တံတားအချက်အလက်များ ပုစွန်​တောင်ခုံး​ကျော်တံတား စက်ရုံလမ်းမကြီး ​ပေါ်တွင်ရှိသည်။
အထက်ပုစွန်​တောင်လမ်းမကြီး ကို ​အပေါ်မှဖြတ်​ကျော်ထားသည်။
အထက်ပုစွန်​တောင်လမ်းမကြီး သို့ ပုစွန်​တောင်ခုံး​ကျော်တံတားမှ ဆင်းရန် ၂ လမ်းရှိကာ အထက်ပုစွန်​တောင်လမ်းမကြီး မှ ပုစွန်​တောင်ခုံး​ကျော်တံတား ​ပေါ်သို့ တက်ရန် ၁ လမ်းမျှရှိသည်။
သမိုင်းအ​ကြောင်း တံတားကို ဂျပန်နိုင်ငံ က သာကေတတံတားသစ် ပူး​ပေါင်းတည်​ဆောက်ချိန်တွင် တစ်ခါတည်းတည်​ဆောက်​ပေးခဲ့သည်။
တည်​ဆောက်ချိန် ၁ နှစ်ခွဲမျှကြာမြှင့်ခဲ့သည်။
ယခင်က ပုစွန်​တောင်ခုံး​ကျော်တံတား မရှိခင် ရထား လာလျှင် ကား၊စက်ဘီး၊ဆိုက်ကား၊YBS အများပြည်သူစီးယာဉ် တို့တန်းစီ​နေသည်။
သို့ဖြင့် ယာဉ်​ကြောရှပ်​​ထွေးသည်။
ဒေါပုံပန်းခြံတံတား သည် မြန်မာနိုင်ငံ ၏ပထမဆုံး ပန်းခြံတံတား ဖြစ်သည်။
ယခင်က ဒေါပုံမြို့နယ် နှင့် မင်္ဂလာတောင်ညွန့်မြို့နယ် ကိုဆက်​သွယ်အသုံးပြုခဲ့​သော နှစ်လမ်းသွားကားလမ်းပါရှိသည့်တံတား ဖြစ်သည်။
​ဒေါပုံတံတား​ဘေး၌ သာကေတတံတားသစ် တည်​ဆောက်ရန် ၂၀၁၅ ခုနှစ် ဧပြီလ ၁ ရက်တွင် စီမံခဲ့ကြသည်။
၂၀၁၈ ခုနှစ် ဩဂုတ်လ ၂၅ ရက်တွင် သာ​ကေတတံတားသစ် ​ တည်​ဆောက်ပြီး ​သော အခါ ​ဒေါပုံတံတားတွင် ယာဉ်များဖြတ်သန်းမှု အပြီးတိုင်ရပ်တန့်ခဲ့သည်။
သမိုင်းကြောင်း ကိုလံဘိုစီမံကိန်းအရ ရန်ကုန်မြို့တွင် ပုဇွန်တောင်ချောင်းကိုဖြတ်၍ တံတားတစ်စင်း တည်ဆောက်ခဲ့သည်။
ထိုတံတား၏ အလယ်ကြမ်းခင်းများသည် ဖွင့်နိုင်ပိတ်နိုင်သည်။
ရေလမ်းတွင် သင်္ဘောများ ဖြတ်သန်းသွားလာပါက အလယ်ခန်းဖွင့် ကြမ်းခင်းနှစ်ခုမှာ အပေါ်သို့ထောင်ပေးနိုင်သည်။
၁၉၆၇ခုနှစ် ဖေဖော်ဝါရီ ၈ရက်နေ့တွင် ဖွင့်လှစ်ခဲ့သည်။
ဤတံတားသည် နှစ်ပေါင်းများစွာ ကြာမြင့်လာရာ စစ်တမ်းများအရ ၂၀၁၃ခုနှစ်တွင် တစ်ရက်တွင် ယာဉ်အစီးရေ ၂၀,၀၀၀ခန့် ဖြတ်သန်းလျက်ရှိရာ ၂၀၂၁ခုနှစ်တွင် ၅၀,၀၀၀ခန့် ဖြတ်သန်းမည်ဟု ခန့်မှန်းရသည်။
၂၀၁၄ခုနှစ် မေလ ၂၁ရက်နေ့တွင် အဖွင့်အပိတ်လုပ်နိုင်သည့် တံတားကြမ်းခင်းအားထိန်းသော Log Pinများနှင့် အထိုင် Boltနှင့် Nut များ ပြတ်ထွက်နေကြောင်းတွေ့ရသဖြင့် တံတားအားပိတ်ကာ ၃ရက်ကြာ အရေးပေါ် ပြုပြင်ခဲ့ရသည်။
ထို့ကြောင့် တံတားအသစ်တစ်စင်းကို တံတားဟောင်းနှင့် မီတာ ၃၀ခန့်အကွာတွင် တည်ဆောက်ခဲ့သည်။
တံတားသစ်ပြီးစီးပါက တံတားဟောင်းကို အပြီးသတ်ဖျက်သိမ်းရန် စီစဉ်ခဲ့ကြသည်။
သို့ရာတွင် နောက်ပိုင်း၌ မဖျက်သိမ်းဖြစ်တော့ဘဲ စက်ဘီးနှင့် လူများဖြတ်သန်းသွားလာနိုင်မည့် ပန်းခြံတံတားအဖြစ် ပြုပြင်ခဲ့ကြသည်။
၂၀၂၀ပြည့်နှစ်တွင် ရန်ကုန်မြို့တော်စည်ပင်သာယာရေးကော်မတီမှ ပြင်ဆင်ဆောင်ရွက်ခဲ့သည်။
အတ္တရံတံတား(ချောင်းနှစ်ခွ)သည် မွန်ပြည်နယ် တွင်ရှိသည့်တံတား တစ်စင်းဖြစ်သည်။
ချောင်းနှစ်ခွရွာ၊ ကျိုက်မရောမြို့နယ် အနီး အတ္တရံမြစ် ကိုဖြတ်သန်းတည်ဆောက်ထားသည့် တံတား ဖြစ်ကာ မုဒုံ - ကြာအင်းဆိပ်ကြီး အဝေးပြေးလမ်းမ ပေါ်တွင်ရှိသည်။
သံမဏိသံပေါင်တံတားဖြစ်သည်။
၂၈၀ မီတာ(၉၉၈ ပေ)ရှည်သည်။
၂၀၂၃ ခုနှစ် နိုဝင်ဘာလ ၁၇ ရက်နေ့တွင် တံတားမှာ မိုင်းထိမှန်ပျက်စီးကာ ကျိုးကျသွားခဲ့သည်။
NGC 5917 သည် လစ်ဘရာ ကြယ်စုတန်းရှိ ခရုပတ်ပုံစံ ဂလက်ဆီဖြစ်သည်။
ယင်းအား ဂျွန် ဟာရှယ်က ၁၈၃၅ ဇူလိုင် ၁၆ ရက်တွင် ရှာဖွေတွေ့ရှိခဲ့သည်။
ကနစိုပင်သည် မျိုးရင်း Malvaceae ရှိ ဒီရေတောအပင်မျိုးဖြစ်သည်။
ဘင်္ဂလားဒေခ်ျနိုင်ငံ၊ အိန္ဒိယနိုင်ငံတို့တွင် အဓိကပေါက်ရောက်သည့် လမုတောပင်တခုဖြစ်ပြီး သစ်ပင် ၇၀ ရာခိုင်နှုန်းခန့်ကို ကနစိုပင်က လွှမ်းမိုးထားသည်။
ကနစိုပင်အား အလွန်အကျွံ သစ်သားထုတ်ယူသုံးစွဲမှုများကြောင့် နိုင်ငံတကာ သဘာဝထိန်းသိမ်းရေးအဖွဲ့က မျိုးသုဉ်းရန် အန္တရာယ်ရှိသောမျိုးစိတ်အဖြစ် သတ်မှတ်ထားသည်။
ကိုးကား ကဏ္ဍ:လမုတောများ။
အိဂွေဇုရေတံခွန် သည် တောင်အမေရိကတိုက်ရှိ အာဂျင်တီးနားနိုင်ငံ (၈၀%) နှင့် ဘရာဇီးနိုင်ငံ (၂၀%) စသည့် နိုင်ငံနှစ်ခုတွင် ဖြန့်ကျက်တည်ရှိနေသည့် ကမ္ဘာ့အကြီးဆုံး ရေတံခွန်ဖြစ်သည်။
Iguazú ဟူသည့် အမည်သည် Guarani သို့မဟုတ် Tupi ဟူသည့် စကားလုံးများမှ ဖြစ်ပေါ်လာပြီး "ကြီးမားသည့်ရေ" ဟု အဓိပ္ပါယ်ရှိသည်။
အကြောင်းအရာ ကိုးကား ကဏ္ဍ:အာဂျင်တီးနားနိုင်ငံရှိ ရေတံခွန်များ ကဏ္ဍ:ဘရာဇီးနိုင်ငံရှိ ရေတံခွန်များ ကဏ္ဍ:အာဂျင်တီးနားနိုင်ငံရှိ ကမ္ဘာ့အမွေအနှစ်နေရာများ ကဏ္ဍ:ဘရာဇီးနိုင်ငံရှိ ကမ္ဘာ့အမွေအနှစ်နေရာများ။
ကျိုင်းတောင်း ရေအားလျှပ်စစ်ဓာတ်အားပေးစက်ရုံ'''သည် ရှမ်းပြည်နယ်၊ မိုးနဲမြို့နယ်၊လင်းခေးခရိုင်တွင် တည်ရှိသည်။
ဘုရင့်​နောင်တံတား အမှတ် ( ၁ ) သည် ရန်ကုန်တိုင်းဒေသကြီး မရမ်းကုန်းခရိုင်၊ မရမ်းကုန်းမြို့နယ် နှင့် အင်းစိန်ခရိုင်၊ လှိုင်သာယာအရှေ့ပိုင်းမြို့နယ်ကို ဆက်သွယ်ထားပြီး လှိုင်မြစ် ကို ဖြတ်ကျော်တည်ဆောက်ထားသော တံတားဖြစ်သည်။
ဒဂုံမြို့သစ်တံတား သည် ရန်ကုန်တိုင်း​ဒေသကြီး ရှိ တံတား တစ်စင်းဖြစ်သည်။
​ရွှေပြည်သာတံတား သည် ရန်ကုန်တိုင်းဒေသကြီး ရှိ တံတား တစ်စင်းဖြစ်သည်။
၁၉၁၅ ကန်နေကယ်လ်တံတား သည် တူရကီနိုင်ငံ အနောက်မြောက်ပိုင်းရှိ ကန်နေကယ် ပြည်နယ်ရှိ လမ်းဆိုင်းထိန်းတံတား ဖြစ်သည်။
လပ်စက်ကီမြို့ နှင့် ဂီလီဘိုလူမြို့ ကမ်းရိုးတန်းမြို့များ၏တောင်ဘက်တွင်တည်ရှိပြီး တံတားသည် မာမရာပင်လယ် ၏ တောင်ဘက် ၁၀ ကီလိုမီတာ (၆.၂ မိုင်) ခန့်အကွာ ဒါးဒနဲရေလက်ကြား ကို ဖြတ်ကျော်ထားသည်။
ငါးနှစ်ကြာတည်ဆောက်ပြီးနောက် ၂၀၂၂ ခုနှစ် မတ်လ ၁၈ ရက်နေ့တွင် အဆိုပါတံတားအား သမ္မတ ရီဂျစ် တိုင်ယစ် အာဒိုအန်မှ တရားဝင်ဖွင့်လှစ်ခဲ့သည်။
အချက်အလက်များ အဆိုပါတံတားသည် ကမ္ဘာ့အရှည်ဆုံး ကြိုးတံတား ဖြစ်ပါသည် —ပင်မ အရှည် ၂၀၂၃ မီတာ ( ၆၆၃၇ ပေ ) ရှိသော တံတားသည် ဂျပန်နိုင်ငံရှိ အာကိုင်းရှိ - ကိုင်းကျိုတံတား ကို ၃၂ မီတာ (၁၀၅ ပေ ) ပိုရှည်သည်။
တံတားသည် စီစဉ်ထားသော အရှည် ၃၂၁ ကီလိုမီတာ (၁၉၉ မိုင်) အမေရိကန် ဒေါ်လာ ၂.၈ ဘီလီယံ ကင်လယ်လီ - ဘယ်လီကီရှာကားလမ်း ၏ အချက်အချာကျသော နေရာဖြစ်ပြီး အရှေ့လမ်းကြောင်း ရှိ O-၃ နှင့် O-၇ ကားများကို O -၅ ကားလမ်း နှင့် ချိတ်ဆက်ပေးမည်ဖြစ်သည်။
တံတားသည် ဘော့စဖရပ်ကိုဖြတ်၍ တံတား ၃ စင်းနှင့် ၎င်း အောက်ရှိ ဥမင်လိုဏ်ခေါင်းနှစ်ခု တို့ ပြီးနောက် တံတား သည် ဒါးဒနဲရေလက်ကြား ကိုဖြတ်ကူးသည့် ပထမဆုံးသော ပုံသေတံတားဖြစ်လာသည်။
တံတား၏ တင်ဒါပရောဂျက်ကို တက်ဖန် ဟိုးလ်ဒင်း ဆောက်လုပ်ရေးနှင့် တပ်ဆင်ခြင်း မှ ဒီဇိုင်းထုတ်ထားပြီး ကိုဝီ အေ/အက်စ် နှင့် ပီအီး‌စီး (တောင်ကိုရီးယားရှိ ပြောင်ဟဝါ အင်ဂျင်နီယာ ဆောက်လုပ်ရေး ကေဘယ်ဒီဇိုင်းနှင့် ချဉ်းကပ်တံတားဒီဇိုင်းပက်ကေ့ချ်များအတွက်သာ) မှ အသေးစိတ် ဒီဇိုင်းဆွဲထားသည်။
အရက်ပ် နှင့် အက်စ် - ဂျက်ပိုစန်း တို့သည် အင်ဒီပန်းဒန့် ဒီဇိုင်နာ ဗာရီဖီးယား အဖြစ် ပရောဂျက်တွင် ပါဝင်ခဲ့သည်။
တံတား၏စုစုပေါင်းအရှည်မှာ ၃၅၆၂ မီတာ ( ၁၁၆၉၀ ပေ ) ရှိပြီး ချဉ်းကပ်လမ်းကြောင်းများနှင့်အတူ အရှည်မှာ 4,608 m (15,118 ft) အထိရောက်ရှိကာ Osman Gazi တံတား ၏စုစုပေါင်းအရှည် နှင့် ၎င်း၏ချဉ်းကပ်လမ်းပြွန်များ 527 m (1,729 ပေ) ကိုကျော်လွန်ပါသည်။
တူရကီတွင် မည်သည့်အမျိုးအစား၏ အရှည်ဆုံးတံတားဖြစ်လာမည်နည်း။
တံတား၏ တာဝါတိုင်နှစ်ခု၏ အမြင့်မှာ ၃၃၄ မီတာ (၁၀၉၅ ပေ) ရှိပြီး သည် တူရကီတွင် အမြင့်ဆုံးတံတားဖြစ်ပြီး ရဗက်စ် ဆူလတန် ဆယ်လင် တံတား နှင့် နိုင်ငံအတွင်း တတိယအမြင့်ဆုံး တံတားဖြစ်သည်။
နိုင်ငံတကာတွင်မူ အဆိုပါတံတားသည် တရုတ်နိုင်ငံရှိ ပင်းတောင် တံတား ထက် ကမ္ဘာ့ဒုတိယအမြင့်ဆုံးတံတား ဖြစ်သည်။
တံတား၏ကုန်းပတ်သည် အမြင့် ၇၂ မီတာ (239 ပေ) နှင့် အကျယ် 45.06 m (147.8 ပေ) ရှိပြီး အမြင့်ဆုံးအထူမှာ 3.5 m (11 ပေ) ဖြစ်သည်။
ကုန်းပတ်သည် ပြုပြင်ထိန်းသိမ်းရန်အတွက် ဘေးတစ်ဖက်တစ်ချက်စီတွင် မော်တော်ကားလမ်း ခြောက်လမ်း (လမ်းကြောင်းတစ်ခုစီတွင် ၃ လမ်း) ပါရှိသည်။
သမ္မတ Erdoğan ၏ ပြောကြားချက်အရ အဆိုပါတံတားသည် ယူရို ၂.၅ ဘီလီယံ ( ဒေါ်လာ ၂.၇ ဘီလီယံ) ကုန်ကျခဲ့သော်လည်း လောင်စာဆီသုံးစွဲမှုနှင့် ကာဗွန်ထုတ်လွှတ်မှု လျှော့ချခြင်းမှ တစ်နှစ်လျှင် ယူရို ၄၁၅ သန်း ( ဒေါ်လာ ၄၅၈ သန်း) သက်သာစေမည်ဟု ဆိုသည်။
သမိုင်း ဒါးဒနဲရေလက်ကြား ဖြတ်၍ တံတားတစ်ခုအတွက် အဆိုပြုချက်များသည် ၁၉၉၀ ခုနှစ်များကတည်းက ရှိခဲ့သည်။
တံတားတစ်စင်းကို ၂၀၁၂ ခုနှစ်တွင် ထပ်မံအဆိုပြုခဲ့ပြီး ၂၀၁၄ ခုနှစ်တွင် တူရကီအစိုးရ၏ အနာဂတ်သယ်ယူပို့ဆောင်ရေးစီမံကိန်းများစာရင်းတွင် ထည့်သွင်းခဲ့သည်။
၂၀၁၆ ခုနှစ် စက်တင်ဘာလတွင် အစိုးရက တံတားတည်ဆောက်ရေး စီမံကိန်းကို တရားဝင် စတင်ခဲ့ပါသည်။
တံတားတည်ဆောက်ရန် ကန်ထရိုက်အတွက် လေလံဆွဲခြင်းကို ၂၀၁၇ ခုနှစ်တွင် ပြုလုပ်ခဲ့သည်။
အဆိုပါ စာချုပ်ကို တူရကီကုမ္ပဏီများ ဖြစ်သော လမက်ဟိုဒင်း နှင့် ယပီမာကီဇီ တောင်ကိုရီးယားကုမ္ပဏီများ ဒီအလ်ဟိုဒင်းစ် နှင့် SK Ecoplant တို့ပါရှိသော လုပ်ငန်းစုတစ်ခုထံ ပေးအပ်ခဲ့ပါသည်။
2017 ခုနှစ် မတ်လတွင် စတင်တည်ဆောက်ခဲ့သည်။
အဆိုပါတံတားအား ကနဦးတွင် ၂၀၂၃ ခုနှစ်၊ စက်တင်ဘာလတွင် ပြီးစီးရန် စီစဉ်ထား ပြီး နောက်ပိုင်းတွင် 2022 ခုနှစ် မတ်လအထိ ဆက်လက်တည်ဆောက်ခဲ့သည်။
2020 ခုနှစ် မေလ 16 ရက်နေ့တွင် ဒုတိယမျှော်စင်ကို ဂီလီဘိုလူမြို့i ဘက်ခြမ်းတွင် တည်ဆောက်ပြီးစီးခဲ့ပါသည်။
ဥရောပကမ်းခြေ)။
2021 ခုနှစ် နိုဝင်ဘာလ 13 ရက်နေ့တွင် ဘလောက်များအားလုံးကို တပ်ဆင်ခဲ့သည်။
တံတားအား ဖြတ်သန်းခ 200 lira (€13.60) ဖြင့် 2022 ခုနှစ် မတ်လ 18 ရက်နေ့တွင် စတင်ဖွင့်လှစ်ခဲ့သည်။
ယခု 1915 Çanakkale တံတားကို ဖြတ်ကူးရန် ခြောက်မိနစ်သာ ကြာသည်။
သင်္ကေတ အချို့သော သင်္ကေတများသည် တံတားနှင့် ဆက်စပ်နေသည်- အမည်အားဖြင့် ၁၉၁၅ ခုနှစ်၊ ပင်မကေဘယ်လ်လမ်းဆုံအမှတ်အမြင့် (၃၁၈ မီတာ)၊ ဖွင့်လှစ်မည့်ရက်မှာ မတ်လ (၁၈)ရက်၊ ဂါလီပိုလီ စစ်ဆင်ရေးအတွင်း ရေတပ်စစ်ဆင်ရေးအတွင်း အော့တိုမန်ရေတပ်အောင်ပွဲ ရက်စွဲနှင့် သက်ဆိုင်သည်။
တစ်ချိန်တည်းတွင်၊ တံတား၏အဓိကအလျား (၂၀၂၃ မီတာ) သည် တူရကီသမ္မတနိုင်ငံ (၁၉၂၃ - ၂၀၂၃) နှစ်တစ်ရာ ကိုရည်ညွှန်းသည်။
ဓာတ်ပုံများ ကို့ကား ကမ္ဘာအမြင့်ဆုံးတံတားများ Category:တူရကီနိုင်ငံရှိ တံတားများ။
အနိုင်ရရှိသူများ ခုနှစ်နေ့ရက်အနိုင်ရရှိသူကိုယ်စားပြုတိုင်းရင်းသားမြို့နယ် နေရာ ပြိုင်ပွဲဝင် Ref ၂၀၂၀ ဖေဖော်ဝါရီ ၆ ၂၀၂၀ စန်းသီတာထွေး ပအိုဝ်းလူမျိုး တောင်ကြီးကျိုက်ကစံ အားကစားကွင်း ၃၉ ၂၀၁၉ အမ်ဂျာဆိုင်း ကချင်လူမျိုး မြစ်ကြီးနား ပြင်ပလင့်ခ်များ Category:မြန်မာနိုင်ငံရှိ အလှမယ်ပြိုင်ပွဲများ ကဏ္ဍ:အလှမယ်ပြိုင်ပွဲ။
ပြိုင်ပွဲဝင်များ တိုင်းရင်းသားအလှမယ် မြန်မာ ၂၀၂၀ ကို တိုင်းရင်းသားအလှမယ် ပြိုင်ပွဲဝင် ၃၉ဦး ဝင်ရောက် ယှည်ပြိုင်သည်။
ခါးနံပါတ်ကိုယ်စားပြုတိုင်းရင်းသားကိုယ်စားပြုသူ အသက် အရပ်မြို့နယ် နေရာရမှုအထူးဆုများ ၀၁ မွန်လူမျိုး မိရင်ဂိုချိုင်း ၂၁ ရန်ကုန် ၀၂ ချင်းလူမျိုး Mai May Thang Paai ၂၀ မင်းတပ် ၀၃ ဝ လူမျိုး Ei Sin Kat ၂၁ လားရှိုး ၀၄ ချင်းလူမျိုး Do Theih Sang ၁၉ တီးတိန် ၀၅ ပလောင်လူမျိုး Lin Latt Sandar ၂၅ မန္တလေး ၀၆ ကရင်လူမျိုး နန်းကြည်လဲ့လဲ့စိုး ၁၉ ဘားအံ ၀၇ ကချင်လူမျိုး S Ja Bu ၂၀ ရန်ကုန် ၀၈ ကိုးကန့်လူမျိုး ယွန်းနီနီလွင် ၂၃ ရန်ကုန် ၀၉ ဓနုလူမျိုး Phway Sandar ၂၁ နောင်ချို ၁၀ ကယားလူမျိုး Wut Yee Phoo ၁၉ လွိုင်ကော် ၁၁ ရခိုင်လူမျိုး ခင်စုမွန် ၂၂ တောင်ကုတ် Category:မြန်မာနိုင်ငံရှိ အလှမယ်ပြိုင်ပွဲများ။
ဒေဝနာဂရီအက္ခရာ()Kathleen Kuiper (2010), The Culture of India, New York: The Rosen Publishing Group, , page 83, Rudradaman’s inscription from 1st through 4th century CE found in Gujarat, India, Stanford University Archives, pages 30–45, particularly Devanagari inscription on Jayadaman's coins pages 33–34သည် အိန္ဒိယတိုက်ငယ်တွင် အသုံးပြုသော ရှေးဟောင်း ဗြာဟ္မီအက္ခရာကို အခြေခံ၍ ဘယ်မှညာသို့ အဘူဂီဒါ ရေးနည်း တစ်ခု ဖြစ်သည်။
အေဒီ ၁ ရာစုမှ ၄ ရာစုအထိ ရှေးခေတ်အိန္ဒိယတွင် တီထွင်ခဲ့ပြီး စီအီး ၇ ရာစုတွင် အသုံးပြုခဲ့သည်။
Richard Salomon (2014), Indian Epigraphy, Oxford University Press, , pages 40–42 သရ ၁၄ လုံးနှင့် ဗျည်း ၃၃ လုံး အပါအဝင် အဓိက အက္ခရာ ၄၇ လုံးဖြင့် ဖွဲ့စည်းထားသည့် ဒေဝနာဂြီအက္ခရာသည် ကမ္ဘာပေါ်တွင် စတုတ္ထမြောက် အကျယ်ပြန့်ဆုံး စာရေးစနစ် ဘာသာစကားပေါင်း ၁၂၀ကျော်တွင် အသုံးပြုလျက် ရှိသည်။
မျောက်သခွား (Solena amplexicaulis) (creeping cucumber) သည် သခွားမျိုးရင်းဝင် အပင်မျိုးစိတ်တခုဖြစ်ပြီး အာရှတိုက် တောင်ပိုင်းတွင် ပေါက်ရောက်လေ့ရှိသည်။
အသီး၊ အမြစ်နှင့် အရွက်နုများကို စားသုံးနိုင်ပြီး တိုင်းရင်းဆေးအဖြစ်လည်း အသုံးပြုသည်။
ပြခန်း ကိုးကား Category:စားသုံးနိုင်သော အပင်များ။
အီသိန်းသည် အော်ဂဲနစ် ဓာတုဗေဒဒြပ်ပေါင်းတခုဖြစ်ပြီး ဓာတုဗေဒ ဖော်မျူလာမှာ ဖြစ်သည်။
သာမန် ဖိအားနှင့် အပူချိန်တွင် အီသိန်းသည် အရောင်မဲ့ အနံ့မဲ့ဖြစ်သည်။
အခြားဟိုက်ဒရိုကာဗွန်များကဲ့သို့ အီသိန်းကို သဘာဝဓာတ်ငွေ့များမှ ထုတ်ယူသည်။
ကြေးမီးခြစ်လုပ်ငန်းကို မြန်မာနိုင်ငံ၊ ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ ဖလေးကျေးရွာအုပ်စုလုပ်ကိုင်ကြသည်။
ကြေးမီးခြစ်လုပ်ငန်းသည် ဖလေးရွာ၏ သင်္ကေတဖြစ်သည်။
ရှေးယခင်က မြန်မာနည်း မြန်မာဟန်ဖြင့် ပြုလုပ်သော ပန်းပွတ်ပညာရှင်တို့ လက်ရာ မီးပွတ်ခုံမှ မီးကို ရယူခဲ့ကြသည်။
ထို့နောက် အင်္ဂလိပ်တို့နှင့်အတူ မီးခြစ်လုပ်ငန်းလည်း ပါလာခဲ့လေသည်။
ဖလေးရွာသည် လူပေါင်းစုံ နေထိုင်ရာ နေရာတစ်ခု ဖြစ်သည့်အတွက် မြို့ပေါ်မှ မီးခြစ်လုပ်သော ပညာရပ်သည်လည်း တောကြိုအုံကြားထိ ရောက်လာခဲ့တော့သည်။
ရိုးရိုးမီးခြစ်အပြင် အမြောက်ဆန်ကျည်ဆန်အခွံကို ပြုလုပ်သောမီးခြစ်၊ ပုလင်းအမျိုးမျိုးနဲ့ပြုလုပ်သော မီးခြစ်စသဖြင့် တီထွင်ခဲ့ကြသေးသည်။
လူကြီးလူကောင်းများလာလျှင် လက်ဆောင်ပေးသော ငွေမီးခြစ်ဆိုတာရှိသေးသည်။
မီးခြစ်အချောထည်ကို ကျေးငှက်တိရစ္ဆာန်နှင့် ခြူးပန်းခြူးနွယ်များ ပုံဖော်ပြုလုပ်သော ပန်းပညာရှင်များလည်း ရှိခဲ့ဖူးသည်။
မီးခြစ်တင်ဖို့အတွက် ခြင်္သေ့၊ ဆင်၊ နယားရုပ် မီးခြစ်တင်ခုံလေးများ ပြုလုပ်ရောင်းချသော ပန်းပုပညာရှင်လည်းရှိခဲ့ဖူးသည်။
ထို့အပြင် အနယ်နယ်အရပ်ရပ်သို့ လှည့်လည်၍ ကာရန်နဘေဖြင့်ရွတ်ဖတ်ပြောဆိုပြီး မီးခြစ်ရာင်းချသော ကွက်စိပ်ဆရာ ဦးဖိုးလွင် ဆိုသူပင် ရှိခဲ့သေးသည်။
"ဖလေးမီးခြစ် ပြေးပြီးခြစ် သူဌေးကြီးဖြစ်"၊ "ကျောက်ရှိရင်၊ တောက်စေ့ရမယ် ၊ကျောက်ကုန်ရင်တော့ တောက်ပုံမရဘူး" စသဖြင့် ကာရန် နဘေ တို့ဖြင့် ရွတ်ဖတ်ပီး စိတ်ဝင်စားအောင် အော်ဟစ်ရောင်းချခဲ့သည်ဟု ဆိုပါသည်။
ထို ဦးဖိုးလွင်ကြီး မီးခြစ်သွားရောင်းရင် ချော်လဲတော့ ပုဆိုးကျွတ်ကျတာ ပုဆိုးမဝတ်အားဘဲ မီးခြစ်ကလေးတွေ အရင်လိုက်ကောက်တယ်ဆိုတဲ့ ရယ်စရာအဖြစ်ကလေးကိုလည်း အခုထိ ပြောနေကြတုန်း။
မီးခြစ်လုပ်ငန်းကို ဖလေးရွာအပြင် မုဒုံ၊ ဒေးဒရဲ၊ ဓနုဖြူမြို့များတွင်လည်း ပြုလုပ်ကြသေးသည်။
မီးခြစ်ပြုလုပ်ပုံ မီးခြစ်ပြုလုပ်ပုံ အကြမ်းဖျင်းမှာ ကြေးပြား သုံးဆိုဒ် ခွေ။
ဂဟေဖြင့် ဘရိုးလင်းဖြင့် ဂဟေဆက်။
ပြီးလျှင် ဆူးကားလို ပုံစံ သံလုံးမှာ အံချ။
မီးခြစ် အဖုံး အပိတ်ကလေးတွေ အံကျ ပြီး ဆိုရင် ထိပ်ပိတ် ဖင်ပိတ်လေးတွေ ဂဟေဆက်။
ပြီးရင် ဒိုးဆူးနဲ့ အပေါက်ဖောက်။
ဘီးနဲ့ မီးခြစ်ကျောက်တိုင် စိုက် ဂဟေဆက်။
ဘီးထပ်မယ့် တိုင်ကို ခွဲ။
ဘီးတပ်။
မီးခြစ် ဘီးကို ကြေးချောင်းလေးနဲ့ လိပစ် ရိုက်ပြီးတေယူရပါတယ်။
ဝက်အူ အရစ်ချ။
စပရင်ထည့် ကျောက်ထည့်။
ပြီးရင် မီးခြစ်အပြင်ဘက်တွေကို တံဇဉ်းဖြင့် အချောသတ်ပြီး ကော်ပတ် နံပါတ် အမျိုးမျိုးနဲ့ အဆင့်ဆင့် တိုက်စား အချောသတ် အရောင်တင်ပြီးမှ လှပဝင်းဝါသော မီးခြစ် အဖြစ်သို့ ရောက်ရှိပါသည်။
အလုပ်ရှုပ်သော လက်ဝင်သော လုပ်ငန်းတစ်ခုလည်း ဖြစ်ပါသည်။
ရှေးယခင်က ဖလေးမှာ မီးခြစ်ဖို သုံးဆယ်ကျော် ရှိခဲ့သော်လည်း အခုအခါတွင် တစ်ဖိုသာ ကျန်ရှိပါတော့သည်။
ဓနုဖြူ မီးခြစ်၊ မုဒုံ မဝင်းလှ မီးခြစ်တို့ကို အံတုနိုင်ခဲ့သော ဖလေးမီးခြစ်သည် ကုန်ကြမ်းပစ္စည်းရှားပါးခြင်း၊ ပညာအမွေခံမည့်သူမရှိခြင်း၊ တဖက်နိုင်ငံမှလာသော ဂက်စ် မီးခြစ်များကို အစစအရာရာမယှဉ်နိုင်ခြင်းစသော အခက်ခဲများနှင့်ရင်ဆိုင်နေရပါသည်။
ယခုအချိန်မှာ ဆေးတံသောက်သော ကရင်လူမျိုးတို့ နေထိုင်ရာဒေသများသို့ တင်ပို့ရောင်းချသည့် ဈေးကွက်တစ်ခုတော့ရှိနေပါသေးသည်။
လက်ဆောင်ပစ္စည်းအဖြစ်လည်း အသုံးပြုလျှက်ရှိပြီး ကမ္ဘာလှည့်ခရီးသည်များ စိတ်ဝင်တစားလာရောက်လေ့လာသော ကဝမြို့နယ်၏ သင်္ကေတ လုပ်ငန်းတစ်ခုဖြစ်သည်။
အခက်ခဲအမျိုးမျိုးရှိသော်လည်း မပျောက်ပျက်အောင်ထိန်းသိမ်းသင့်သော ပညာရပ်တစ်ခု ဖြစ်ပါသည်။
ကိုးကား ကဏ္ဍ:အိမ်သုံးပစ္စည်းများ။
ဒေါနပန်းသည် လှပသော ပန်းပွင့်လေးများ မဟုတ်ပါ။
သပြေပန်းကဲ့သို့ အရွက်များသာ ရှိပြီး မွှေးပျံ့သော ရနံ့ ရသည့်ပန်း ဖြစ်သည်။
တခြားသော အရွက်များကဲ့သို့ မဟုတ်ပဲ ငွေဖြူရောင် အမွှေးလေးများ ဖုံးနေသောကြောင့် အရွက်များသည် မီးခိုးရောင် သို့မဟုတ် အဖြူရောင် သန်းနေကြသည်။
ရာသီအလိုက် ပွင့်သော ၁၂ လ ရာသီပန်း ဖြစ်သည်။
thumb|Dried davana plant used as aromatic bouquet. မျိုးရင်းသည် နေကြာမျိုးရင်း ဖြစ်သည်။
မျိုးကွဲများထဲ၌ အများစုသည် ရနံ့ရှိသော ပင်​ပျော့သာ ဖြစ်သည်။
ဒေါနပန်းသည် ရေနည်းခံပင် အမျိုးအစားဖြစ်ပြီး မြန်မာနိုင်ငံတွင် ဘုရားပန်းအဖြစ် အသုံးပြုကြသည်။
အိန္ဒိယနိုင်ငံတွင် ဒေါနပန်းများပွင့်ချိန် အိန္ဒိယ နတ်ဘုရားတပါး ဖြစ်သည့် ရှိဘ နတ်ဘုရားကို သစ္စာ တရားဖြင့် ပေးအပ်ပူဇော်ကြသည်။
ဒေါနပန်းသည် lord of Shiba ရှိဘ နတ်ဘုရား၏ အနှစ်သက်ဆုံး ပန်းတမျိုးလည်းဖြစ်သည်ဟု ဆိုကြသည်။
ဒေါနပန်းကို ပန်းစည်းများ၊ ပန်းကုံးများ ပြုလုပ်ရာတွင် ပန်းအခြောက်များ၊ အစိုများဖြင့် ရောကာ အသုံးပြုကာ အလှဆင်ကြပါသည်။
ဒေါနအရွက်များ မွှေးရခြင်းမှာ နံ့ထွက်ဆီတမျိုး ဖြစ်သော davana oil က အဓိက ပါဝင်ပစ္စည်းအဖြစ် အပင်၌ ရှိနေခြင်းကြောင့် ဖြစ်သည်‌။
ဒေါနပင်မှ စစ်ထုတ်ယူထားသော ဒေါနဆီ (aniviral)သည် တန်ဖိုးကြီးမားပြီး အလွန်အသုံးဝင်ပါသည်။
အဆီကို သင်းပျံ့ပြီး ချိုမြသည့် သစ်သီးရနံ့ရစေသော ရေမွှေးပြုလုပ်ရာတွင် အသုံးပြုပါသည်။
ဒေါနဆီကို အရေပြားမှာ လိမ်းလျှင် ရလာသော ရနံ့မှာ မတူကွဲပြားပြီး အများနှင့်ကွဲပြားသော လူတဦး အဖြစ်သိသာစေပါသည်။
ထူးခြားသော ရေမွှေးရနံ့တစ်ခုပင်။
ဘယဆေး ဖော်ရာမှာ ဆေးစွမ်းထက်သော အသုံးဝင် အပင်လည်းဖြစ်သည်။
အအေးမိခြင်းကို သက်သာစေပြီး သွေးဖိအားကိုလည်း ကျစေပါသည်။
ဒေါနရနံ့သည် အိပ်မပျော်သော လူများကို နှစ်ခြိုက်စွာ အိပ်ပျော်စေပါသည်။
အင်းဆက်အကောင် ကိုက်သော နေရာတွင် ဒေါနဆီ တစက်ချလိုက်လျှင် အရေပြားယားယံခြင်း မဖြစ်ပဲ အမြန်သက်သာလာစေသည်။
မုန့်ကုလားမည်းကို တချို့က ဒိုလ်ဒိုလ် ဟုလည်း ခေါ်ကြသည်။
မုန့်ကုလားမည်း - ဒိုလ်ဒိုလ် (Black Sticky Rice Cake) ............................ မုန့်ကုလားမည်းလို့လူသိများတဲ့ အချိုပွဲကို များသောအားဖြင့် ထိုးမုန့်ဆိုင်များ တွင် တွဲရောင်းလေ့ရှိတာမို့ မန္တလေးပြန်မှသာ စားဖြစ်တာများပါတယ်။
အဝေးရောက် နေသူများနှင့် အလှူအတန်းများ ဧည့်ခံကျွေးမွေးနိုင်ရန် ကိုယ်တိုင်ပြုလုပ်လိုသူများ အတွက် လုပ်နည်လေးမျှဝေပေးလိုက်ပါတယ်။
ပါဝင်ပစ္စည်းများ ................... - ကောက်ညှင်းငချိတ် - ၂ ခွက် (ပေါင်းအိုးဆန်ချိန်ခွက်) - အုန္းနို့ - 400 ml - သကြား - ၂၅ဝ ဂရမ် - ထောပတ် - ၁၅ဝ ဂရမ် - ဘိန်းစေ့ - အနည်းငယ် (Optional) ပြင်ဆင်ပြုလုပ်ပုံ .................... ၁။
ဦးစွာကောက်ညှင်းငချိတ်ကို ရေဆေးသန့်စင်ပြီး တစ်ည သို့မဟုတ် ၆ နာရီခန့် စိမ်ထားပါ။
ရေစိမ်ပြီးသားငချိတ်ကို ရေတစ်ကြိမ်ပြန်ဆေးကာ ရေစစ်ထားပါ။
ကြိတ်စက်တွင် ရေစစ်ထားသောငချိတ်ကို အုန်းနို့ 400 ml ထည့်ပြီး ချောမွေ့လာ သည်ထိ ကြိတ်ပေးပါ။
လိုအပ်သောအနေအထားထိ ချောမွေ့ပြီး ညက်လာပါက အိုးမကပ်သည့်ဒယ် တွင်ထည့်ပါ။
သကြားနှင့် ထောပတ်ထည့်ပြီး အနေတော်မီးဖြင့်တည်ကာ အဆက်မပျက်မွှေ ပေးပါ။
မုန့်သားညက်ပြီး ဆီပြန်လုံးလာသည်ထိမွှေပေးကာ ဆီသုတ်ထားသောဗန်း တွင်ထည့်ပြီး မျက်နှာပြင်ညီအောင်ပြုလုပ်ပါ။
ဘိန်းစေ့ဖြူးလိုပါက လှော်ပြီးသား ဘိန်းစေ့ဖြူးကာ အအေးခံထားပါ။
မုန့်သားလုံးဝအေးသွားလျှင် လိုသလိုလှီး ဖြတ်ပြီး တည်ခင်းသုံးဆောင်နိုင်ပါပြီ။
ဒယ်အိုးဖြင့်မတည်ဘဲ မိုက်ခရိုဝေ့ဖ်တွင်ပြုလုပ်လိုပါက အပူခံဖန်ပန်းကန်တွင် ထည့်ပြီး ၂ မိနစ်တစ်ကြိမ်ထုတ်ပြီး သမအောင်မွှေပေးပါ။
အသုံးပြုသည့် မိုက်ခရိုဝေ့ဖ်အားပေါ်မူတည်ပြီး ၁ဝ မိနစ်မှ ၁၅ မိနစ်ကြာပါမည်။
မြို့ကြီး တာတမံသည် ရှမ်းပြည်နယ် (တောင်ပိုင်း)၊ ရွာငံမြို့နယ်၏ အနောက်ဘက်မိုင်(၄၈) ခန့်အကွာ၊ မြို့ကြီးကျေးရွာအနီးတွင် တည်ရှိပြီး ရေအားလျှပ်စစ်ထုတ်လုပ်ရေးနှင့် စိုက်ပျိုးရေးအတွက်ပါ ရည်ရွယ်ဆောက်လုပ်ထားသည့် ဘက်စုံသုံး တာတမံဖြစ်သည်။
ရန်ကုန် မန္တလေးလမ်းဟောင်း၊ ဟန်မြင့်မိုရ်မှ မြို့ကြီးဆည်သို့လာလျှင် (၁၀)မိုင်ခန့် ရှိသည်။
ချီဖွေငယ်ဓာတ်အားပေးစက်ရုံသည် ကချင်ပြည်နယ်၊ ချီဖွေမြို့နယ်၊ နန်းဦးကျေးရွာအနီး တည်ရှိသည်။
သန့်ရှင်းသူယောဟန်သည် ခရစ်တော်အား သန့်ရှင်းသူအန္ဒြေ ကိုညွှန်ပြခြင်း အိုတာဗီယို ဗန်နီနီ၊ ၁၇ ရာစု ခရစ်ယာန်ဘာသာ၌ ယေရှုသည် ဘုရားသခင်၏သားတော်ဖြစ်ပြီး ပင်မခရစ်ယာန်ဂိုဏ်းဂဏများတွင် သူသည်ရှိ သုံးပါးပေါင်းတစ်ဆူ ဒုတိယလူဖြစ်သော ဘုရားသခင်ဖြစ်သည်။
ခရစ်ယာန်ဘာသာတွင် ဓမ္မဟောင်းကျမ်းဟု ခေါ်သော ဟေဗြဲ (ဟီဗရူး) ကျမ်းစာ၌ ပရောဖက်ပြုထားသော ဂျူးမေရှိယ (ခရစ်တော်) ဖြစ်သည်ဟု ယုံကြည်ကြသည်။
သူ၏ကားစင်တင်ခြင်းခံရပြီး နောက်ဆက်တွဲရှင်ပြန်ထမြောက်ခြင်းမှတစ်ဆင့် ဘုရားသခင်သည် လူသားများအား ကယ်တင်ခြင်းနှင့် ထာဝရအသက်ကို ပေးဆောင်ခဲ့သည်၊ ယေရှုသည် လူသားများကို ဘုရားသခင်နှင့်မှန်ကန်စေရန် အပြစ်ဖြေခြင်းအတွက် အသေခံခြင်းဖြစ်သည်ဟု ယုံကြည်ကြသည်။
ဤသွန်သင်ချက်များသည် ဘုရားသခင်၏သိုးသငယ်အဖြစ်၊ ယေရှုသည် "ဘုရားသခင်၏ကိုယ်စားလှယ်နှင့်ကျွန်" အဖြစ် ဘုရားသခင်၏အလိုတော်ကို နာခံခြင်း၏ လက္ခဏာတစ်ရပ်အဖြစ် ကရာနီတွင် လက်ဝါးကပ်တိုင်တွင် သံမှိုရိုက်ခံရန် ရွေးချယ်ခဲ့သည်။
ယေရှု၏ရွေးချယ်မှုသည် အာဒံ၏မနာခံမှုနှင့် ဆန့်ကျင်ဘက်ဖြစ်ပြီး နာခံမှုရှိသူအဖြစ် ရပ်တည်ခဲ့သည်။
ဓမ္မသစ်ကျမ်းအရ၊ ဘုရားသခင်သည် သူ့ကိုသေခြင်းမှထမြောက်စေပြီးနောက်၊ ယေရှုသည် ဘုရားသခင်၏လက်ယာတော်ဘက်၌ထိုင်ရန် ကောင်းကင်ပေါ်သို့တက်သွားကာ နောက်ဆုံးတရားစီရင်ခြင်းနှင့် နိုင်ငံတော်တည်ထောင်ခြင်းအတွက် ကမ္ဘာမြေပေါ်သို့ တစ်ဖန်ပြန်ကြွလာမည်ဖြစ်သည်။
ယုဒရှကာရုတ်သည် သခင်ယေရှုခရစ်၏ တပည့်တကျိပ်နှစ်ပါးထဲမှ တစ်ဦးဖြစ်သည်။
ကျမ်းကိုးကျမ်းဆိုင်ရာ ဧဝံဂေလိတရား လေးပါးစလုံးအရ၊ ယုဒသည် ဂေသရှေမန်ဥယျာဉ်ရှိ Sanhedrin ထံတွင် ယေရှုကို သစ္စာဖောက်ကာ နမ်းရှုံ့ကာ “ရဗ္ဗိ” ဟု ခေါ်ဝေါ်ကာ အမှောင်ထုအတွင်း သူ၏ မည်သူမည်ဝါဖြစ်သည်ကို ဖမ်းဆီးရန် လာနေသော လူအုပ်အား အမှောင်ထုတွင် ထုတ်ဖော်ပြသခဲ့သည်။
သူ၏အမည်ကို သစ္စာဖောက်ခြင်းဟု မကြာခဏ အဓိပ္ပါယ်တူသည်။
မာကုခရစ်ဝင်ကျမ်းသည် ယုဒ၏ သစ္စာဖောက်ခြင်းအတွက် ရည်ရွယ်ချက်မရှိသော်လည်း၊ နောက်ဆုံးညစာစားပွဲတွင် ယေရှုဟောကိန်း ထုတ်ထားသည့် အခြားခရစ်ဝင်ကျမ်းအားလုံးတွင် ဖော်ပြထားသည့် အဖြစ်အပျက်တစ်ခုကို တင်ပြသည်။
ရှင်မဿဲခရစ်ဝင်ကျမ်း ၂၆:၁၅ တွင် ယုဒသည် သစ္စာဖောက်ကို ငွေအသပြာသုံးဆယ်ဖြင့် လဲလှယ်ခဲ့သည်ဟု ဖော်ပြထားသည်။
လုကာ ၂၂:၃ နှင့် ယောဟန်ခရစ်ဝင်ကျမ်း ၁၃:၂၇ တို့က စာတန်၏ သိမ်းပိုက်ခြင်းကို ခံခဲ့ရသည်ဟု အကြံပြုထားသည်။
မဿဲ ၂၇:၁-၁၀ အရ၊ ယေရှုကို လက်ဝါးကပ်တိုင်မှာ ရိုက်သတ်ခံရမည်ကို သိရှိပြီးနောက်၊ ယဇ်ပုရောဟိတ်အကြီးတို့အား သစ္စာဖောက်ခြင်းအတွက် ပေးဆောင်ခဲ့သော ငွေများကို ယုဒက ပြန်ပေးရန်ကြိုးစားကာ ကြိုးဆွဲချသတ်သေခဲ့သည်။
ယဇ်ပုရောဟိတ်များသည် လူစိမ်းများကို မြှုပ်နှံရန် လယ်တစ်ကွက်ဝယ်ရန် ငွေကိုအသုံးပြုကာ သွေးနှင့်ဝယ်ခဲ့သောကြောင့် “သွေးလယ်” ဟုခေါ်သည်။
တမန်တော် ၁:၁၈ က ပေတရုသည် ယုဒသည် လယ်ကိုဝယ်ရန် ငွေကိုအသုံးပြု၍ အလယ်တွင် တဖြန်းဖြန်းထ၍ ဝမ်းဗိုက်များထွက်နေသည်ဟု ပေတရုကို ကိုးကားထားသည်။
တကျိပ်နှစ်ပါးသော တမန်တော်တို့၏ နေရာကို နောက်ပိုင်းတွင် မဿိက ဖြည့်ဆည်းပေးခဲ့သည်။
ဧဝံဂေလိ ဇာတ်ကြောင်းများ အားလုံးတွင် သူ၏ နာမည်ဆိုးဖြင့် ကျော်ကြားသော အခန်းကဏ္ဍ ကြောင့် ယုဒသည် ခရစ်ယာန် သမိုင်းတွင် အငြင်းပွားဖွယ် ပုဂ္ဂိုလ်အဖြစ် ရှိနေသေးသည်။
သူ၏သစ္စာဖောက်မှုသည် ရိုးရာခရစ်ယာန်ဓမ္မဗေဒအရ လူသားတို့အား ကယ်တင်ခြင်းယူဆောင်လာခဲ့သည့် ယေရှု၏ ကားစင်တင်ကွပ်မျက်ခြင်းနှင့် ရှင်ပြန်ထမြောက်ခြင်းသို့ ဦးတည်စေသည့် အဖြစ်အပျက်များကို လှုပ်ရှားမှုအဖြစ် ရှုမြင်သည်။
Proto-Orthodox Church မှ ငြင်းဆိုထားသော Gnostic Gospel of Judas သည် ယုဒ၏ လုပ်ရပ်များကို ယေရှု ပေးသော ညွှန်ကြားချက်များကို နာခံပြီး လုပ်ဆောင်ကြောင်း နှင့် တပည့်များကြားတွင် သူတပါးတည်းသာ ယေရှု၏ စစ်မှန်သော သွန်သင်ချက်များကို သိသည်။
အလယ်ခေတ်ကတည်းက Judas သည် တစ်ခါတစ်ရံတွင် ဂျူးလူမျိုး (ဣသရေလလူမျိုး) များ၏ ပင်ကိုစရိုက်အဖြစ် ပုံဖော်ခံရပြီး သူ၏သစ္စာဖောက်မှုကို ခရစ်ယာန်ဘာသာကိုးကွယ်ယုံကြည်မှုကို အကြောင်းပြရန်အတွက် အသုံးပြုခဲ့သည်။
ကဏ္ဍ:ဓမ္မသစ်ကျမ်းရှိ ပုဂ္ဂိုလ်များ ကဏ္ဍ:တမန်တော်များ။
thumb|သန္တာကျောက်တန်းတစ်ခု၏ ဇီဝမျိုးစုံမျိုးကွဲများ သန္တာကျောက်တန်း ဆိုသည်မှာ သန္တာကောင်လေးများဖြင့် ဖွဲ့စည်းတည်ဆောက်ထားသည့် ကျောက်ဆောင် ကျောက်တန်းကဲ့သို့ သွင်ပြင်လက္ခဏာရှိနေသော ရေအောက် ဂေဟစနစ်တစ်ခုပင်ဖြစ်သည်။
သန္တာကျောက်တန်းများသည် ကယ်လ်စီယမ်ကာဗွန်နိတ်ဖြင့် ဖွဲ့စည်းထားသော သန္တာကောင် အသိုက်အုံများစွာ၏ ဖွဲ့စည်းဖြစ်တည်နေမှုပင် ဖြစ်သည်။
သန္တာကျောက်တန်းအများစုသည် ကျောက်သား သန္တာမျိုး၏ အကောင်ငယ်လေးများ အုပ်စုလိုက် စုပုံကြခြင်းဖြင့် ဖွဲ့စည်းဖြစ်တည်နေခြင်းဖြစ်သည်။
သန္တာသည် ပင်လယ် အနီမိုနီနှင့် ပင်လယ်ရေခူများနှင့်အတူ မျိုးပေါင်းစု Cnidaria ထဲ၌ ပါဝင်သော မျိုးပေါင်း Anthozoa နှင့်သက်ဆိုင်သည့် သတ္တဝါတစ်မျိုးဖြစ်သည်။
ပင်လယ် အနီမိုနီများနှင့်မတူဘဲ သန္တာကောင်များသည် သန္တာကျောက်တန်းများကို ထောက်ပံ့ကာကွယ်ရန် မာကျောသော ကာဗွန်နိတ် ပြင်ပအခွံမာများ ထုတ်ပေးနိုင်စွမ်းရှိကြ၏။
သန္တာကျောက်တန်းအများစုသည် ပူနွေး၍ ရေတိမ်ကာ ကြည်လင်​ပြီး နေရောင်တဖိတ်ဖိတ် ရောင်ပြန်ဟပ်နေသော ရေတွင် အကောင်းဆုံး ပေါက်ဖွားရှင်သန်ကြသည်။
သန္တာကျောက်တန်းများသည် လွန်ခဲ့သောနှစ်ပေါင်း ၄၈၅ သန်းခန့်က စတင်ပေါ်ပေါက်လာပြီး ကန်ဘရီရံ(Cambrian) ၏ အဏုဇီဝပိုးမွှားများနှင့် ရေမြှုပ် သန္တာကျောက်တန်းများ နေရာသို့ အစားထိုးဝင်ရောက်မှုဖြစ်ခဲ့သည့် Ordovician စတင်ချိန်ကာလမှ ရုပ်ကြွင်းများ၌ အစောဆုံးသက်တမ်းအနေဖြင့် တွေ့ရှိရသည်။
ကိုးကား နောက်ထပ် ကိုကားချက်များ သန္တာကျောက်တန်းများကာကွယ်ခြင်း- သန္တာကျောက်တန်းများဆိုသည်မှာ အဘယ်နည်း။
. US EPA UNEP ၂၀၀၄။
တောင်တရုတ်ပင်လယ်ရှိ သန္တာကျောက်တန်းများ။
UNEP/GEF/SCS နည်းပညာဆိုင်ရာ ထုတ်ဝေမှု အမှတ် ၂။
UNEP ၂၀၀၇။
တောင်တရုတ်ပင်လယ်ရှိ သန္တာကျောက်တန်းများ ဆန္ဒပြပွဲများ။
UNEP/GEF/SCS နည်းပညာဆိုင်ရာ ထုတ်ဝေမှု အမှတ် ၅။
UNEP၊ ၂၀၀၇။
တောင်တရုတ်ပင်လယ်ကမ်းရိုးတန်းရှိ သန္တာကျောက်တန်းများဆိုင်ရာ အမျိုးသားအဆင့် အစီရင်ခံစာများ။
UNEP/GEF/SCS နည်းပညာဆိုင်ရာ ထုတ်ဝေမှု အမှတ် ၁၁။
ပြင်ပလင့်များ Corals and Coral Reefs overview at the Smithsonian Ocean Portal About Corals Australian Institute of Marine Science. International Coral Reef Initiative Moorea Coral Reef Long Term Ecological Research Site (US NSF) ARC Centre of Excellence for Coral Reef Studies NOAA's Coral-List Listserver for Coral Reef Information and News NOAA's Coral Reef Conservation Program NOAA's Coral Reef Information System ReefBase: A Global Information System on Coral Reefs National Coral Reef Institute Nova Southeastern University Marine Aquarium Council NCORE National Center for Coral Reef Research University of Miami Science and Management of Coral Reefs in the South China Sea and Gulf of Thailand Microdocs : 4 kinds of Reef & Reef structure Reef Relief Active Florida environmental non-profit focusing on coral reef education and protection Global Reef Record – Catlin Seaview Survey of reef, a database of images and other information "Corals and Coral Reefs" (archived). Nancy Knowlton, iBioSeminars, 2011. Nancy Knowlton's Seminar: "Corals and Coral Reefs ". Nancy Knowlton, iBioSeminars, 2011. About coral reefs Living Reefs Foundation, Bermuda Caribbean Coral Reefs - Status Report 1970-2012 by the IUCN. - , featuring the report. ကဏ္ဍ:ဂေဟစနစ်များ ကဏ္ဍ:တိရစ္ဆာန် ထုတ်ကုန်များ ကဏ္ဍ:သန္တာကျောက်တန်းများ။
Heckler & Koch HK416 သည် 5.56×45mm NATO ကျည် တောင့်အတွက် ဓာတ်ငွေ့သုံး ချေမှုန်းရေး ရိုင်ဖယ် ဖြစ်သည်။
၎င်းကို ဂျာမန် ကုမ္ပဏီ Heckler & Koch မှ ဒီဇိုင်းဆွဲပြီး ထုတ်လုပ်သည်။
ဒီဇိုင်းသည် AR-15 သေနတ်အမျိုးအစားကို အခြေခံထားသော်လည်း (အထူးသဖြင့် Colt M4 ကာဘိုင် မိသားစု) သည် Heckler & Koch ၏အစောပိုင်း G36 ရိုင်ဖယ်မိသားစုမှ မူပိုင် တိုတို၊ ဂတ်စ်ပစ္စတင်စနစ်ကို အသုံးပြု ထားသည်။
HK416 သည် နော်ဝေတပ်မတော်၏ စံပြုချေမှုန်းရေးရိုင်ဖယ်ဖြစ်ပြီး FAMAS နေရာတွင် အစားထိုးရန်အတွက် ပြင်သစ်စစ်တပ်မှ ရွေးချယ်ထားသည်။
HK416 ၏အခြားအသုံးပြုသူများသည် ဂျာမန်စစ်တပ် နှင့် Irish Army Ranger Wing နှင့် 2011 ခုနှစ်တွင် အိုစမာဘင်လာဒင်ကို သတ်ရန် ၎င်းကိုအသုံးပြုခဲ့သော US Navy's SEAL Team Six တို့ ပါဝင်သည်။